Na temelju članka 88. stavka 3. Zakona o službi u Oružanim snagama Republike Hrvatske („Narodne novine“, br. 73/13, 75/15, 50/16 i 30/18), donosim

**P R A V I L N I K**

**O IZMJENAMA I DOPUNI PRAVILNIKA O IZOBRAZBI**

**Članak 1.**

U Pravilniku o izobrazbi („Narodne novine“, br. 19/17, 126/17 i 28/18) u članku 48. stavku 1. iza podstavka 2. dodaje se novi podstavak 3. koji glasi:

„- naknadu troškova javnog prijevoza prilikom odlaska na izobrazbu u inozemstvo i povratka s izobrazbe, ako mu ustrojstvena jedinica ne može organizirati prijevoz do mjesta polaska iz Republike Hrvatske odnosno mjesta povratka u Republiku Hrvatsku“.

Dosadašnji podstavci 3. do 7. postaju podstavci 4. do 8.

Dosadašnji podstavak 4. koji postaje podstavak 5. mijenja se i glasi:

„- prijevoznu kartu ili naknadu troškova prijevoza za dolazak u Republiku Hrvatsku i povratak na izobrazbu ako izobrazba traje dulje od šest mjeseci, a za svakih daljnjih šest mjeseci po jednu prijevoznu kartu. Ako osoba na školovanju nije u mogućnosti iskoristiti navedeno pravo ono se prenosi na člana njezine uže obitelji koji joj može doći u posjet“.

U stavku 2. riječi: „podstavka 3.“ zamjenjuju se riječima „podstavka 4.“.

**Članak 2.**

U članku 51. stavku 2. riječi: „nadležnoj za proračun i financije“ zamjenjuju se riječima: „nadležnoj za ljudske potencijale“.

**Članak 3.**

U članku 59. stavku 1. podstavku 4. riječi: „nadležnoj za proračun i financije“ zamjenjuju se riječima: „nadležnoj za ljudske potencijale“.

**Članak 4.**

Ovaj Pravilnik stupa na snagu prvoga dana od dana objave u „Narodnim novinama“.

**POTPREDSJEDNIK VLADE REPUBLIKE HRVATSKE  
I MINISTAR OBRANE**

**Damir Krstičević**

**KLASA:**

**URBROJ:**

**Zagreb,**